paragraph_text: Dog Soldiers je britanski horor iz 2002. godine, kojeg je režirao Neil Marshall, koji je ujedno napisao i scenarij filma. Glavne uloge u filmu tumače Kevin McKidd, Sean Pertwee i Liam Cunningham. Film iako je britanske produkcije, skoro u potpunosti je snimljen u Luksemburgu. U SAD-u film nikada nije bio prikazan u kinima već je odmah bio distribuiran u video (VHS) formatu. Film sadrži veliki broj homage-a različitim filmovima, koji sežu od filmova poput Wild Buncha pa sve do onih kao što je The Matrix. U filmu, također, postoje i brojne reference na prethodne radove Sama Raimija, uključujući i korištenje imena Brucea Campbella za jednog od likova.